MH-05

**MH-05** je mašina za čišćenje mina koju proizvodi bosanskohercegovačka firma Macrohard Mehanic sa Pala. Riječ je o mašini koja je namijenjena humanom deminiranju tla. Čistač mina može biti opremljen mlatilicom ili frezom za deminiranje. Trup mašine je baziran na trupu oklopnog transportera OT M-60. Oružane snage Bosne i Hercegovine koriste dvije ovakve mašine od 2008. godine zahvaljujući donaciji UNDP.

## Razvoj i upotreba
Bosna i Hercegovina je nakon rata postala jedna od najzagađenijih zemalja minama i neeksplodiranim ubojitim sredstvima. U procesu razminiravanja korištene su i koriste se razne mašine za razminiravanje od kojih su se neke loše pokazale po pitanju efikasnosti i visoke cijene, što su otežavajuće okolnosti za zemlje u razvoju kao što je BiH.

Tim inžinjera iz firme Macrohard proučavao zahtjeve međunarodnih i BiH standarda za upotrebu mašina u humanitarnom deminiranju. Zatim je anketirao najveći broj firmi koje su koristile različite mašine za deminiranje u BiH radi prikupljanja pozitivnih i negativnih iskustava u upotrebi mašina i njihovih prijedloga u smislu karakteristika koje bi mašine učinile boljim. Zatim je izvršio analizu konstruktivnih rješenja svih dostupnih mašina za deminiranje, i analizu rezultata ispitivanja mašina od zvaničnih institucija BiH, kako bi u svoju mašinu ugradio dobra rješenja a izbjegao loša.

Proivodnja mašine kreće 2005. godine, do sada je proizvedeno ukupno 8 mašina od kojih se 2 koriste u OS BiH što je financirao UNDP, 2 u deminerskim organizacijama u BiH što je donacija Europske komisije. Tri mašine su prodate za potrebe National Mine Action Centar Sudan. Sve tri mašine su uspješno prošle testiranje i dobile akreditaciju od strane UN Mine Action Centar i prilikom rada na deminerskim zadacima  pokazale odlične rezultate.

## Opis
### Oklop
Za oklopno tijelo prčvršćeni su elementi hodnog dijela, kabina i mehanizam za nošenje radnog alata. Oklopno tijelo je sastavljeno od pancirnih ploča, koje su međusobno zavarene. Oklop je izrađen od pancirnog lima debljine 5 do 20&nbsp;mm. Na gornjem dijelu vozila nalaze se otvori za prolaz vazduha za potrebe usisa motora i za prolaz kroz hladnjake vode, motornog ulja i hidroulja. Na zadnjoj ploči oklopnog tijela nalaze se vrata za pristup pojedinim dijelovima opreme koja se nalazi unutar vozila.

### Pogon
Pogonsku grupu čine: motor, multiplikator, mjenjač, hladnjaci ulja i vode, ventilator, generator, starter. Motor V55 koji u originalnoj izvedbi daje snagu od 426&nbsp;kW pri 2000 min-1, je za ovu namjenu podešen tako da daje 300&nbsp;kW pri 1800 min-1. Navedeni motor je projektovan za rad u ekstremno teškim uslovima terena (prašina) i kao takav je u prednosti u odnosu na motore koji su projektovani za cestovna vozila. Motor ima dovoljno snage za efikasan učinak alata i istovremeno pokretanje vozila. Postoji i rezerva snage od 126&nbsp;kW koja može biti naknadno aktivirana na alatu u slučaju potrebe.

### Radni alat
Zamjenjivi radni alat – mlatilica i freza. Dubina obrade zemljišta reguliše se podizanjem i spuštanjem alata na željenu dubinu pomoću dva hidrocilindra kao i oslanjanjem na saonice sa podesivom dubinom. Radni alat ima mogućnost zakretanja oko uzdužne ose vozila radi prilagodjavanja nagibima i neravninama terena.

## Reference
Kategorija:Inžinjerska vozila